ועדת הכלכלה, כנסת 20, פרוטוקול מספר 571, 2017-07-25 11:30

איילת נחמיאס ורבין: בוקר טוב.

איילת נחמיאס ורבין: אני מחליפה את חבר הכנסת איתן כבל, שנאלץ להיות במקום אחר, אבל אני אשתדל להיות יעילה ומוכשרת כמעט כמוהו.

איילת נחמיאס ורבין: אנחנו מנהלים דיון מהיר בנושא מניעת השקיית שדות הצפון מייבשת את האדמות ומסכנת את מקורות המים של חברי הכנסת מיכל רוזין, חיים ילין, אוסאמה סעדי ומוטי יוגב.

איילת נחמיאס ורבין: איתן ברושי, לא אמרת לי שאתה מיוזמי הדיון המהיר?

איתן ברושי: - - -

איילת נחמיאס ורבין: הבנתי.

איילת נחמיאס ורבין: זה פשוט לא מופיע בין השמות היוזמים.

איילת נחמיאס ורבין: בכל מקרה חבר הכנסת ברושי וחברת הכנסת יעל כהן-פארן הצטרפו אלינו לדיון, המאד מאד חשוב בנושא הזה ואני כמובן אשאל שאלות בהמשך וכמובן שמי שרוצה לקבל זכות דיבור, יש לנו את מנהלת הוועדה המוכשרת שלנו, לאה, שתרשום.

איילת נחמיאס ורבין: פשוט תעבירו פתק ונשתדל לתת זכות דיבור לכולם.

איילת נחמיאס ורבין: אני חושבת שהציבור הישראלי שכח מהדבר הזה שנקרא מחסור במים, משום שלא מפרסמים לו כל היום את התמונות של כל מיני דוגמניות מתייבשות, אבל האמת היא שכולנו יודעים שעדיין יש מחסור מאד מאד גדול במים ובצפון זה אפילו יותר קיצוני.

איילת נחמיאס ורבין: אני אתן לראשונת המגישות שכאן, חברת הכנסת מיכל רוזין, לפתוח.

מיכל רוזין: תודה רבה.

מיכל רוזין: תרשי לי להתחיל ולכפור בעמדה שהצגת, כי רק לפני שבועיים התגאה ראש ממשלת ישראל בפני מודי, ראש ממשלת הודו, או נשיא הודו, לדעתי.

איילת נחמיאס ורבין: ראש ממשלת הודו, נרנדרה מודי.

מיכל רוזין: כן, שאין בעיית מים במדינת ישראל בזכות ההתפלה ואני באמת חושבת שלא סתם הפסיקו הקמפיינים של ישראל מתייבשת עם רננה רז, שהפנים מתפרקות, שזה אכן היה מאד מלחיץ והפסקנו להגיד לילדים לסגור את המים בזמן שהם מצחצחים שיניים ודברים כאלה, מכיוון שבאמת מדינת ישראל היא בין המתקדמות ביותר בעולם ו - - -

איילת נחמיאס ורבין: תאמיני לי שלא היה צורך בתיקון.

איילת נחמיאס ורבין: אני מבינה את המציאות היטב, ועדיין.

מיכל רוזין: כן.

מיכל רוזין: והסטראטאפ שלנו, של להתפיל את מי הים התיכון, הוא בהחלט נתן פיתרון הולם לנושא הזה ובוודאי יסכימו איתי.

מיכל רוזין: אני ביקשתי את הדיון הזה בדחיפות, כי אני הופעתי, אני מודה, לגלות שנושא כל כך חשוב וקריטי עובר בשקט ומתחת לרדאר ובעצם נעלם מעיני הציבור ובוא נאמר את האמת, לא באמת מעניין את הציבור וזה הנושא של המים לשטחים החקלאיים בצפון הארץ.

מיכל רוזין: בכלל אני חושבת שרוב הציבור פחות מודע לשינויים במחירי המים שנעשו בין הדרום לצפון, פחות מודע להסכם של החקלאים להשקות את האדמות בצפון על מנת באמת לשמור גם על הסביבה ולשמור באמת על ההמשכיות הנכונה של השטחים בצפון.

מיכל רוזין: אזור הגליל העליון סובל במיוחד מבצורת קשה בארבע השנים האחרונות ומיובש קיצוני והוא נעדר חלופה, כמו שאני מבינה, למים שפירים.

מיכל רוזין: ולכן נוכח ההעדר המוחלט של מי קולחין ומים אחרים, יש פתרונות אחרים.

מיכל רוזין: פתרונות של הובלת מים, שכשלדרום יש פתרונות של הובלת מים.

מיכל רוזין: לעומת זאת לצפון אין הובלת מים, מה שיצר את המשבר הגדול של מחסור במים.

מיכל רוזין: לעומת זאת גם המחירים של הצפון לעומת הדרום הם כמעט כפולים.

מיכל רוזין: הדבר הזה גם פוגע בחקלאים, כמובן בחלק שמגדלם על האדמות האלה, אבל בוודאי הוא פוגע בסופו של דבר גם בהסכם שהם התחייבו למדינה להשקות את אותן אדמות, על מנת שלא יהיה סחף של אדמה ונזק סביבתי.

מיכל רוזין: אני בטוחה שהמומחים שנמצאים פה, בהבדל מוועדות אחרות שלא מזמינים מומחים, הוועדה הזאת תמיד מזמינה מומחים, ושיאירו את עינינו וגם נקבל תשובות מהמדינה, מהממשלה, איך פותרים את המצב הזה ואיך נותנים מענה על מנת שבאמת האבסורד הזה, שבסופו של דבר התוצאות שלו יבואו לפתחה של המדינה ולפתחם של כולנו, לא ישנה.

מיכל רוזין: תודה.

איילת נחמיאס ורבין: תודה רבה.

איילת נחמיאס ורבין: אז כיוון שאני הגעתי מתעשיית המים, אז אני יכולה להגיד לך באחריות מלאה שזה בדיוק העניין, שאנחנו באמת לא רואים יותר קמפיינים, אז נדמה לנו שאין מחסור במים.

איילת נחמיאס ורבין: אבל האמת היא שיש המון טכנולוגיות שמשפרות את המים ושמטיבות, שהופכות מים מסוג אחד למים מסוג שני ועדיין הבעיה בעינה.

איילת נחמיאס ורבין: חבר הכנסת איתן ברושי, ואני חבה לך התנצלות, כי היה רשום לי איתן ברושי ראשון.

איילת נחמיאס ורבין: ראש וראשון ואני החמצתי.

מיכל רוזין: לא שמת את המשקפיים.

איילת נחמיאס ורבין: זאת הבעיה.

מיכל רוזין: הגיל, הגיל.

איתן ברושי: תודה חברתי, חברי הכנסת והחברים שהגיעו לדיון.

איתן ברושי: המדינה במידה רבה לקחה סיכון ויושבים פה אנשי מקצוע, בהעדר תשתיות כמו באזורים אחרים של חלופה לנושא המים בגליל וחלקית יצרו תשתיות כאלה, אבל לא כמו השפד"ן, לא כמו עמק יזרעאל, משם אני בא, של תשלובת העמק או דברים אחרים של פלגי מים.

איתן ברושי: בסופו של דבר זו לא פעם ראשונה שזה קורה, אבל המדינה ידעה שיש מחיר להעדר התשתיות ואם כן יש מחיר כבד כדי ליצור אותן, וזה דבר שצריך לעשות אותו, אבל בתקופות פרקי הביניים יש פיצוי שנועד לאפשר לחקלאים להמשיך להתקיים גם בהעדר מים.

איתן ברושי: אז יש פיצוי כספי שאפשר לחשב אותו ויש פה מי שיודע.

איתן ברושי: זה 2.8 שקלים לקו"ב.

איתן ברושי: יצא לי להיות בתפקידים שעשינו את זה ולכן הניסיון של האוצר לזרות חול בעיניים באיזה סכום לא רציני, הוא חלק מההתחמקות שלהם מהבעיה וגם מהפתרון שלה.

איתן ברושי: אז דבר ראשון יש לנו יכולת לתקצב ולמדוד כמה צריך לתת סיוע ליישובי הצפון.

איתן ברושי: דבר שני, ברגע שאין תשתיות ואין חברת מקורות, שהיא כידוע חברה ממשלתית, יש שאלה של אמינות באספקה.

איתן ברושי: במחיר המים שאנחנו יודעים שהוא לא מחיר זול, יש ביטוי גם לאמינות באספקה.

איתן ברושי: כשאין תשתית ואין מקורות ואין ממשלה, יש פחות אמינות באספקה.

איתן ברושי: זו הייתה חלק מהסיבה למתח שנוצר עם תיקון 27, כי הממשלה וגם חלק מחברי הכנסת לא הסבירו את התמונה, להיפך, ניצלו את זה להסתה פרועה בהתיישבות ובאזורים שבעשר אצבעות בנו את החקלאות ואת התשתיות.

איתן ברושי: ועכשיו אנחנו נכנסנו למלכודת של תיקון 27, שהיא פוגעת במיוחד באזורי הגליל העליון ועמק בית שאן, אבל גם באוזרים נוספים כמו הגלבוע, עמק הירדן וגם בהפקות אחרות באזור הארץ.

איתן ברושי: יושבים פה נציגים של רשות המים.

איתן ברושי: רשות המים התברכה במנהל מוכשר, אבל היא דאגה שיקבלו את כל ההחלטות לפני שהוא נכנס, כדי שהוא יבצע ולא יוכל לשנות.

איתן ברושי: אולי עוד יהיה פה איזה נס.

איתן ברושי: ולכן קבעו בכללים של המים, על פי תיקון 27, קבעו כללים שאי אפשר לעמוד בהם.

איתן ברושי: בנוסף לזה איילת, יצא לי להיות עוזר בממשלת רבין שאת מכירה את הממשלה, שהממשלה של רבין, שאת היית בצוות הזה, הובילה את הפיתוח של אדמות הכבול בעמק החולה.

איתן ברושי: עם נחמיאס זיכרונו לברכה, שהיה אז אחראי על הפיתוח בקרן קיימת לישראל והושקעו שם סכומי עתק.

איתן ברושי: עכשיו הצפון הודיע – ואני נותן להם את כל הגיבוי – שלא יתעסקו עם אדמות הכבול.

איתן ברושי: אם הממשלה חושבת שהשליחות של הגליל העליון, ורק אתמול אישרנו הטבות מיסים, בלעבד את אדמות הכבול, הם לא פראיירים של אף אחד והממשלה קבעה תנאים שאי אפשר לעבד את אדמות הכבול.

איתן ברושי: אבל זה לא רק שאין מים מספיק, זה מסכן את איכות המים שקיימים.

איתן ברושי: חברתי, היה ביקור של השדולה, יעל כהן-פארן, ויש איום גם על התיירות וגם על זרימת מים בנחלים.

איתן ברושי: לכן, מאחר שאת מייצגת את חברינו, יושב ראש הוועדה איתן כבל, לפי דעתי כבל ידע בנקודות זמן מסוימות להתערב באופן אישי, כי יש לו מנופים על הממשלה ועל האוצר, כיושב ראש ועדת הכלכלה.

איילת נחמיאס ורבין: נכון, אמת.

איתן ברושי: ויש לו גם רגישות והבנה לחקלאות וזה לא רק חקלאות, זה הציונות וכל מה שנקרא תשתית לאומית.

איתן ברושי: ולכן אי אפשר להפוך את הדיון הקצר הזה לדיון שייגמר במילים.

איתן ברושי: צריכה להיות פה התערבות של יושב ראש ועדת הכלכלה וניסיון שלו לגשר על הפער שנמשך בלי גבול, בין האוצר שבצדק מבין שהוא האשם במחדל ובין ההתיישבות והחקלאות שלא פותרים את הבעיה כבר חודשים ארוכים.

איתן ברושי: אני מסכם ואומר, אחד, צריך לתת פיצוי ריאלי על קיצוץ שהוא כתוצאה מהנסיבות בלתי נמנע.

איתן ברושי: שתיים, צריך תכנית רב שנתית כדי ליצור את התשתיות שאינן בגליל כדי להביא את המים שכן קיימים; ושלוש, צריכים להקפיד על אמנת הכבול וצריך לתקן את הכללים של רשות המים, כי יושבים שם הרבה אנשים שלא מבינים מה הם עשו, כדי לאפשר לעמוד בדרישות האלה של הממשלה ולקיים את החקלאות בצפון.

איתן ברושי: תודה.

איילת נחמיאס ורבין: אני מוכרחה להגיד, כל מילה בנושא החקלאות.

איילת נחמיאס ורבין: אתה יודע, נשאלנו פה לפני כמה דקות על ידי חברי ועדת הכלכלה של הפרלמנט ההונג קונגי, מה אנחנו עושים כדי שצעירים יבואו לחקלאות.

איילת נחמיאס ורבין: אז אתה יודע, איתן נשאר קצת ללא מילים, קצת תקוע.

איילת נחמיאס ורבין: אני ניסיתי לעזור בזה שאמרתי שמנסים להראות שגם חקלאות היא הייטק ובישראל חקלאות היא הייטק.

איילת נחמיאס ורבין: אבל מישהו צריך להחליט שרוצים פה חקלאות ותעשייה.

<קריאה: ומאוצר לאוצר.

איילת נחמיאס ורבין: ומאוצר לאוצר.

איילת נחמיאס ורבין: אני רוצה לברך את היועץ המשפטי של משרד האוצר, אסי מסינג, ובעיקר את ילדיו יהונתן ואיתמר מסינג.

איילת נחמיאס ורבין: אני מאד שמחה שזאת הוועדה שאתם מבקרים בה הבוקר.

איילת נחמיאס ורבין: אבא שלכם מבקר פה אורח קבע כמעט, אז ברוכים הבאים.

איילת נחמיאס ורבין: תהנו בחופשה ואל תשגעו את אבא ואמא, אם אפשר, טיפ ממני.

איילת נחמיאס ורבין: חברת הכנסת יעל כהן-פארן.

יעל כהן-פארן: תודה רבה.

יעל כהן-פארן: אז קודם כל אני מברכת על הדיון ואת היוזמים.

יעל כהן-פארן: הנושא הוא מאד חשוב.

יעל כהן-פארן: השבוע ביום ראשון קיימנו סיור של שדולת המים של הכנסת בצפון וראינו את חומרת המצב.

יעל כהן-פארן: צריך לשים את זה על השולחן.

יעל כהן-פארן: יש כאן קודם כל מצב של בצורת הידרולוגית, סגור.

יעל כהן-פארן: זאת אומרת השירות ההידרולוגי, רשות המים חותמים על זה.

יעל כהן-פארן: עכשיו השאלה היא איפה המשמעות לחקלאיים.

יעל כהן-פארן: כי אם יש בצורת הידרולוגית, יש פה חקלאות שנפגעת.

יעל כהן-פארן: אז צריך להיות קשר בין הדברים.

יעל כהן-פארן: אבל לחקלאים, עד כמה שאני מבינה, אין הכרזה של בצורת חקלאית.

יעל כהן-פארן: ופה יש ועדה אחרת של משרדי ממשלה, אוצר, חקלאות ואחרים, שאמורה להתכנס.

יעל כהן-פארן: היא התכנסה כבר למיטב ידיעתי, כי אני פניתי בנושא כבר במרס לשר החקלאות.

יעל כהן-פארן: אמרתי מה קרה – יש בצורת חקלאית – תכריזו.

יעל כהן-פארן: הרי זה עניין של משאבים, של כסף, של קרן לפיצוי נזקי טבע ואתם צריכים להחליט שנותנים את הכסף הזה כדי שלא ישקו.

יעל כהן-פארן: המצב של המים כל כך חמור.

יעל כהן-פארן: זה לא רק המחיר.

יעל כהן-פארן: - - - כל תיקון 27 למרות שהוא קשור ומשפיע.

יעל כהן-פארן: אין מים.

יעל כהן-פארן: חברים, אין מים.

יעל כהן-פארן: יכול להיות שזה גל חולף ובשנה הבאה יהיה, אבל בואו נודה על האמת:

יעל כהן-פארן: אנחנו במשבר אקלים רציני - - -

איילת נחמיאס ורבין: נכון.

איילת נחמיאס ורבין: אנחנו בשנים יותר ויותר יבשות.

יעל כהן-פארן: אנחנו במשבר אקלים ושינויים מורגשים בעולם ותראו מה קורה באיטליה, אתמול הייתה כתבה.

יעל כהן-פארן: הם סוגרים לאנשים ברומא את המים 8 שעות ביום.

יעל כהן-פארן: זה קורה בכל העולם.

מיכל רוזין: אז אנחנו בעזה.

יעל כהן-פארן: ישראל היא במזרח התיכון והמזרח התיכון הוא אחד המקומות שהכי נפגעים וייפגעו ממשבר האקלים וזה כבר מתחיל.

יעל כהן-פארן: כנראה שזה משהו שאנחנו צריכים להתחיל לחשוב איך מסתכלים עליו.

יעל כהן-פארן: ולא חד שנתית ולא חמש שנתית, אלא זה משהו שצריך לחשוב איך מסתכלים עליו.

יעל כהן-פארן: זה שהיום תופסים מים לחקלאות גם על חשבון גורמים אחרים שתופסים את המים, וזה קודם כל הנחלים, הקייקים שאין להם בכלל מים.

יעל כהן-פארן: היינו באבו קייק.

יעל כהן-פארן: הוא חיכה שיפתחו לו את המים בכפר הנשיא מהסכר, אבל הסכר – אין מספיק מים, אז הם גם לא פותחים.

איילת נחמיאס ורבין: מהסכר, ברור.

יעל כהן-פארן: זה מין מצב שמנסה לאזן.

איילת נחמיאס ורבין: קטסטרופאלי.

יעל כהן-פארן: השמיכה קצרה וכל אחד מנסה למשוך אותה לכיוונו ורשות המים מנסה לאזן, אבל אני חייבת לומר שהנפגע העיקרי כאן בסוף הוא הנחלים והטבע והציבור כתוצאה מכך, וכן צריך לחשוב על הפתרונות שישלבו את כולם גם בהעדר מים.

יעל כהן-פארן: כמו לא לתפוס את המים במקום שלהם, אלא למטה.

יעל כהן-פארן: ונכון, זה דורש תשתיות וזה דורש היערכות אחרת וזה הזמן להתחיל להניע את זה, כי אין מים.

יעל כהן-פארן: אם אנחנו נמשיך למשוך כל אחד לצד שלו – החקלאים רוצים מים.

יעל כהן-פארן: ברור.

יעל כהן-פארן: התיירות רוצה מים – ברור.

יעל כהן-פארן: הטבע ייהרס, אז אנחנו נישאר קרחים מכאן ומכאן.

יעל כהן-פארן: ואני רק אסיים בעניין הכבול.

יעל כהן-פארן: אין ספק שיש כאן בעיה קשה והיא סביבתית ואנחנו לא רוצים לחזור לבעירות של הקרקע, איום ונורא.

איילת נחמיאס ורבין: ממש.

יעל כהן-פארן: וצריך גם להבין מה המינימום ההכרחי כדי למנוע את זה ואני לא יודעת, אם משהו התחייבו בהשקיה באמנת הכבול, זה כדי גם לאפשר חקלאות כמובן וגם לשמור על הקרקעות.

יעל כהן-פארן: האם יש מינימום, במצב הזה שאנחנו נמצאים בו מה המינימום שחייבים להרטיב את הקרקע כדי שהיא לא תבער.

יעל כהן-פארן: גם אם זה לא אומר לגדל גידולי שדה.

איילת נחמיאס ורבין: שאלה טובה.

יעל כהן-פארן: תודה.

איילת נחמיאס ורבין: תודה רבה.

איילת נחמיאס ורבין: אני שאלתי את עצמי את השאלה.

איילת נחמיאס ורבין: אני הייתי דירקטורית בקנט 6 שנים.

איילת נחמיאס ורבין: אז שאלתי את עצמי את השאלה איזה דין ודברים היה בנושא של הכרזה על אסון טבע, כי זה שונה מנזקי טבע מטבע הדברים.

יעל כהן-פארן: כן.

איילת נחמיאס ורבין: וזה נראה לי מוזר, כי אני גם לא זכרתי את זה מהעבר, אבל זאת שאלה שאני מקווה שיידעו לענות.

איילת נחמיאס ורבין: אין פה מישהו מקנט, נכון?

איילת נחמיאס ורבין: לא.

איתן ברושי: אבל יש את משרד החקלאות.

איילת נחמיאס ורבין: יש את משרד החקלאות.

איילת נחמיאס ורבין: תיכף אנחנו ניתן למשרד החקלאות.

איתן ברושי: דוקטור, יש לנו דוקטור.

איילת נחמיאס ורבין: חבר הכנסת ברושי, אנחנו ניתן למשרד החקלאות לומר את דברו, אני מבטיחה לך, אחרי שאנחנו פשוט נשמע את האורחים שלנו שהגיעו לכאן.

איילת נחמיאס ורבין: אני אתן את זכות הדיבור לעופר ברנע, נציג הגליל העליון.

<עופר ברנע: בוקר טוב.

איילת נחמיאס ורבין: בוקר אור.

<עופר ברנע: שלושה דברים אני רוצה להתייחס ולחזק את מה שנאמר פה.

<עופר ברנע: אחד, הבצורת שקיימת היא עובדתית.

<עופר ברנע: אין מים, נכון, וגם כנראה זה מה שיהיה, אבל יש פתרונות לזה.

<עופר ברנע: ופתרונות כאלה מייצרת מדינה, שחפצה בחיים של אזרחיה ודואגת לפרנסה ולכלכלה שלהם.

<עופר ברנע: הגליל העליון והמושבים, המושבות והקיבוצים שם, בנויים על חקלאות ויש שם אגודות מים שהכינו תכניות ויש פתרונות מה לעשות.

<עופר ברנע: יש פתרונות לתת מים לחקלאות ולתת מים לתיירות ולתת מים לטבע.

<עופר ברנע: אז לשם צריך לכוון ולשם צריך להפנות משאבים, כדי שאפשר יהיה לפתח את זה.

<עופר ברנע: הפתרונות קיימים.

<עופר ברנע: אפשר ברמה המקצועית להתווכח, אבל בוא נגיד שאפשר לייצר פתרונות, אבל זה לוקח זמן.

<עופר ברנע: עד שיכירו בזה ועד שיעשו את זה, בינתיים אין לנו מים.

<עופר ברנע: אין מים כי ההעדפה של המדינה זה לתת את זה לכינרת או לחקלאות הירדנית, על חשבון החקלאות בגליל העליון.

<עופר ברנע: אז תתכבד המדינה, תכניס את היד לכיס ותגיד אנחנו לוקחים לכם את המים - משאב שנתנו לכם - וישלמו 2.8 לקו"ב מים, עד שנמצא את הפתרון שקיים ואפשרי לעשות, כדי לייצר את מערכת המים גם בגליל העליון.

מיכל רוזין: לא הבנתי.

מיכל רוזין: יש פה קצת סתירה.

מיכל רוזין: אתה אומר שאין מספיק מים, אבל אז אתה אומר יש מספיק מים, רק צריך לוותר על התשלום.

<עופר ברנע: אם ניקח את המים בחורף, אפשר להיכנס ל - - -

איילת נחמיאס ורבין: הוא אומר זה גם איך אתה מחלק את המים.

מיכל רוזין: אני רוצה להבין אם זה עניין של תקציב או עניין של - - -

איילת נחמיאס ורבין: גם וגם, כי באופן קצר הטווח זה - - -

<עופר ברנע: אם נאגם את המים בחורף לצורך העניין, ברמה ציורית מאד, ויש לנו מאגר גדול וביחד עם הטבע נשחרר אותו לאורך כל הקיץ, לא ניתן לכל החורף לרדת לכינרת.

<עופר ברנע: בסוף זה הכל יגיע גם לכינרת, חוץ ממה שניקח עוד לחקלאות וזה גם כן חלקית חוזר לכינרת.

<עופר ברנע: אז יש פתרונות, אבל אני לא חושב שזה המקום כרגע לדון על הפתרונות המקצועיים, כי יש אנשי מקצוע שהם יודעים לעשות את זה, רק צריך לתת להם את המשאבים, ולנו את - - -

איילת נחמיאס ורבין: לא, אבל חברת הכנסת רוזין שאלה.

איילת נחמיאס ורבין: רגע, חייבים רגע לנסות, כדי שגם נוכל באמת לנסות לעזור ושזה לא ייגמר סתם במילים - - -

מיכל רוזין: בדיוק.

איילת נחמיאס ורבין: אתה צריך לנסות להגדיר, כי מה שאני הבנתי ממך הוא שיש הבדל בין הפתרון קצר הטווח לבין הפתרונות ארוכי טווח.

איילת נחמיאס ורבין: פתרונות ארוכי טווח בדרך כלל מצריכים גם תקציב וגם תכנון וביצוע יחסית ארוכים.

איילת נחמיאס ורבין: מה שאתה אומר פה עכשיו כדוגמא, לצורך העניין, של האופן שבו מפזרים את המים, אתה התייחסת קודם להקצאת מים לחקלאות הירדנית, להקצאת מים להזרמה לכינרת ואז לא נשאר לחקלאים בגליל.

<עופר ברנע: נכון.

איילת נחמיאס ורבין: אז לשם מכוונת חברת הכנסת רוזין.

<עופר ברנע: אז אני אנסה להסביר שוב.

מיכל רוזין: וגם תכנית ארוכת טווח, כי שנה הבאה נהיה פה באותו דיון.

<עופר ברנע: בואו נניח שהסכמנו על תכנית ארוכת טווח ועד אז יש מחסור במים שאנחנו הנפגעים מזה, לא אף אחד אחר.

מיכל רוזין: נכון.

<עופר ברנע: בבקשה, אמרתי ואני חוזר על דברי:

<עופר ברנע: יכניס האוצר את היד לכיס וייתן לנו פיצוי על כל קו"ב מים שהוא לקח מאיתנו ותיעדף - - -

איילת נחמיאס ורבין: טוב, בסדר.

<עופר ברנע: וזה בסדר, זו זכותו, לטובת מישהו אחר.

<עופר ברנע: אבל תן לנו לחיות ממשהו.

<עופר ברנע: זה דבר אחד.

<עופר ברנע: הדבר השני, יש לנו פגיעה מהתיקון - - -

איילת נחמיאס ורבין: סליחה שאני מפריעה לך.

איילת נחמיאס ורבין: מה שהוא אומר זה שבעת הזאת אין למעט פיצוי - - -

מיכל רוזין: סבבה.

מיכל רוזין: אז יכניסו את היד לכיס, אבל עוד לא יהיה מים.

איילת נחמיאס ורבין: סליחה, תיכף אנחנו - - -

יעל כהן-פארן: אבל אני רוצה להבין.

יעל כהן-פארן: מהות הפיצוי היא תשלום על קו"ב מים ושייקחו מים, או פיצוי לחקלאים?

איילת נחמיאס ורבין: ביקשתי ממישהו, לא משרדי ממשלה, להעביר לנו - - -

מיכל רוזין: פיצוי זה משהו אחד.

מיכל רוזין: האם - - - -

<עופר ברנע: סליחה רגע, לפני שמתייחסים לזה אני רוצה להעלות עוד שתי נקודות.

איילת נחמיאס ורבין: עופר, בבקשה תשלים, למרות השאלות שלנו.

מיכל רוזין: אם לא נשאל, לא נבין.

מיכל רוזין: אז אני מבינה - - -

איילת נחמיאס ורבין: כן, בדיוק.

<עופר ברנע: אחרי שאני אענה על שתי הנקודות אני אחזור לראשונה.

<עופר ברנע: הדבר השני, בעקבות תיקון 27 לחוק המים, הוכרו בארץ עלויות הפקה לאזורים שונים ומפיקים שונים.

איילת נחמיאס ורבין: אמת.

<עופר ברנע: בגליל העליון נקבע הכי נמוך מכולם ללא שום הצדקה, ללא שום היגיון.

<עופר ברנע: אנחנו מבקשים לתקן את זה.

<עופר ברנע: גם פה אנחנו נפגעים מאד.

<עופר ברנע: הדבר השלישי זה אמנת הכבול.

<עופר ברנע: דובר על זה.

<עופר ברנע: יש אמנה שמטרתה היא לשמור על איכות מי הכינרת.

<עופר ברנע: אנחנו שותפים בה, המדינה שותפה בה, המועצה האזורית גליל עליון שותפה בה.

<עופר ברנע: המדינה הפרה את האמנה הזאת.

<עופר ברנע: אנחנו לא יכולים להכניס את היד לכיס שלנו, להיות שותפים בזה, - - - עדיפות מהכינרת.

<עופר ברנע: תבטלו את תוספת המחיר על אמנת הכבול ואנחנו שם לכל דבר ועניין וממשיכים לעבוד לפי אותו מחיר ואנחנו גם יודעים לעשות את זה ועשינו את זה שנים מצוין.

<עופר ברנע: אבל אנחנו לא יכולים לעמוד בזה בעלויות - - -

איילת נחמיאס ורבין: אוקיי, ברור, אני מבינה לגמרי, עופר.

איילת נחמיאס ורבין: אני מאד מאד מודה לך.

מיכל רוזין: עכשיו זה הובהר.

איילת נחמיאס ורבין: כן, עכשיו זה היה יותר ברור.

איילת נחמיאס ורבין: בסדר, כשמדברים לאט אנחנו מבינים מהר, אתה יודע איך זה עובד.

מיכל רוזין: אנחנו שואלים שאלות.

איילת נחמיאס ורבין: ברור, ברור.

איילת נחמיאס ורבין: ד"ר אורית סקוטלסקי, החברה להגנת הטבע.

איילת נחמיאס ורבין: מי שמבקש את זכות הדיבור, אני מבקשת שוב, תעביר ולנו פתק.

איילת נחמיאס ורבין: אין פה הרמת ידיים.

איילת נחמיאס ורבין: יש דרך שבה עובד איתן כבל ואני מפחדת ממנו, אז אני עושה מה שהוא לימד אותי.

מיכל רוזין: וכולם מפחדים מלאה ועושים מה שהיא אומרת.

איילת נחמיאס ורבין: ההיררכיה פה ברורה בוועדה הזאת.

מיכל רוזין: לגמרי, כן.

מיכל רוזין: בבקשה.

מיכל רוזין: אני מתה עלייך.

<אורית סקוטלסקי: תודה על הדיון החשוב, על הנושא המאד חשוב.

<אורית סקוטלסקי: אני רוצה להתחבר למה שאמרה חברת הכנסת יעל כהן-פארן.

<אורית סקוטלסקי: אנחנו ביום ראשון עשינו סיור.

<אורית סקוטלסקי: הצטערתי שלא היו עוד חברי כנסת, באמת לראות את המצב בתחנות השונות.

<אורית סקוטלסקי: היו הרבה מאד בעלי עניין שונים, גם תיירנים, גם חקלאים, אגודות מים חקלאיות, גם מאזור הכינרת, איגוד ערים כינרת ואזור עמק הירדן שנמצאים עוד יותר במורד במצוקה לא פחות גדולה; וגם כמובן גורמי הטבע, רשות הטבע והגנים, אנחנו ואנשים שרוצים לראות מים בנחלים.

<אורית סקוטלסקי: היה סיור מרתק וחשוב מאד בשביל לראות את הדברים בשטח.

<אורית סקוטלסקי: אנחנו עוזרים לחברת הכנסת כהן-פארן להקים שדולת מים ואנחנו חושבים שהנושא הזה הוא נושא ציבורי, שחייב להגיע לדיון בכנסת על כל ההיבטים שלו ובאמת צריך שדולה שבאמת כולנו מגיעים בשביל לעשות את הדיונים ביחד.

<אורית סקוטלסקי: עכשיו אני רוצה לרדת לעניין של האזור הזה של מעלה כינרת, שבו אנחנו דנים.

<אורית סקוטלסקי: נאמר כאן שהנושא לא מעניין את הציבור.

<אורית סקוטלסקי: אני אגיד לכם, הוא מעניין את הציבור ואני אגיד לכם מתי.

<אורית סקוטלסקי: אני מקבלת כל יום-יומיים טלפון מאנשים שמגיעים למעיינות ולא מוצאים מים.

<אורית סקוטלסקי: מגיעים לקייקים והקייק לא זז.

<אורית סקוטלסקי: מגיעים לנחלים ואין מספיק מקום לשכשך במים.

<אורית סקוטלסקי: המצב של הנחלים והמעיינות הולך ומחמיר ולא רק בגלל ששפיעת המים יורדת, אלא גם בגלל שבעצם אנחנו נמצאים היום במצב שהוא התחיל בהיסטוריה והוא קיים, שהמים נתפסים במקורות נביעה של המעונות והם לא זורמים בנחלים.

<אורית סקוטלסקי: רוב המים לא זורמים בנחלים אלא הולכים ישר לחקלאות.

<אורית סקוטלסקי: עכשיו, בחברה להגנת הטבע אנחנו לחלוטין לא נגד החקלאות.

<אורית סקוטלסקי: אנחנו רוצים לראות את העמק הזה ירוק ופורח ואת החקלאים מתפרנסים ובאמת, אם יש אפשרות לתת פיצוי על בצורת, אנחנו בוודאי תומכים, אבל צריך להבין שצריך לשנות משהו באופן שבו משאבי המים מנוהלים.

<אורית סקוטלסקי: אמנת הכבול שעליה אנחנו עדיין מדברים, המים שמשקים את הכבול זה מי המעיינות.

<אורית סקוטלסקי: הם נתפסים במעיינות והולכים לכבול ובדרך הם לא עוברים בנחל.

<אורית סקוטלסקי: יש לנו בעיה - - -

איתן ברושי: ומה, התעוררתם עכשיו?

איתן ברושי: זה עשרות שנים.

איילת נחמיאס ורבין: רגע, רגע, ברושי.

<אורית סקוטלסקי: לא, לא - - -

<עופר ברנע: רק לתקן את העובדות, חלקן.

איילת נחמיאס ורבין: לא, לא, עופר, זה לא יתנהל בדיאלוג, עם כל הכבוד.

<אורית סקוטלסקי: זו שאלה טובה, כי אנחנו לא התעוררנו עכשיו.

<אורית סקוטלסקי: על הנושא של האגנים המנותקים ומצוקת המים בנחלים מדברים כבר כמה שנים.

<אורית סקוטלסקי: קיימנו על זה כמה כנסים בתל חי.

<אורית סקוטלסקי: ניסינו להביא את זה כמה פעמים.

<אורית סקוטלסקי: הבאנו את זה לכנסת, אבל באמת עד שלא הגיע מצב משברי ועוד עליו התלבש תיקון 27 לחוק המים, באמת לא התעוררו ואולי טוב שיש משבר ויש התעוררות ציבורית, כי זה אמת נושא שמצריך - - -

איתן ברושי: - - -

איילת נחמיאס ורבין: כן, בסדר.

איילת נחמיאס ורבין: סליחה רגע, רק שנייה.

<אורית סקוטלסקי: אני רוצה להמשיך.

איילת נחמיאס ורבין: בבקשה, חבר הכנסת ברושי, אל תעזור לי לנהל את הישיבה.

איילת נחמיאס ורבין: משרדי הממשלה יקבלו את זכות הדיבור כשאנחנו נסיים עם האורחים שלנו כאן, עם כל הכבוד.

איילת נחמיאס ורבין: זה לא עוזר לי, תודה.

איילת נחמיאס ורבין: סליחה ואתה כמובן תקבל את זכות הדיבור.

איתן ברושי: איש יקר.

איילת נחמיאס ורבין: כולם פה אנשים יקרים אחד אחת.

איילת נחמיאס ורבין: תודה רבה.

<אורית סקוטלסקי: אני רוצה להתחבר למה שנאמר.

איילת נחמיאס ורבין: רק תסיימי, בסדר, אורית?

<אורית סקוטלסקי: אני תיכף מסיימת.

<אורית סקוטלסקי: צריך את הפתרונות קצרי הטווח לשנה הזאת, באמת זה הדיון וזה בסדר וזה דיון חשוב, אבל בנושא של התכנית ארוכת הטווח, אנחנו מודעים לתכנית אספקת המים שהוזכרה כאן, שהחקלאים מקדמים.

<אורית סקוטלסקי: אנחנו מבקשים – וזאת באמת בקשה מהוועדה – בתכנית הזאת יש אלמנטים שאולי יכולים לעזור וגם אלמנטים שאנחנו לא מקבלים אותם.

<אורית סקוטלסקי: למשל לאגום את המים במעלה האגם, ליד שמורת דן ולא במורד, זה משהו שאנחנו לא נוכל לקבל, כי שוב, זה לשלוט בטבע מלמעלה.

<אורית סקוטלסקי: אנחנו מציעים וכבר העלינו את זה במועצת רשות המים, מתווה לתפיסה, לאיגום עבור החקלאות בשתי נקודות במורד האגם וזה מצריך חשיבה גם כלכלית, גם היערכות של המדינה.

<אורית סקוטלסקי: אנחנו מאד מבקשים, זה הסיום, שכל תכנית לניהול משאבי המים, כולל חשיבה חדשה על משאבי המים לאדמת הכבול, תגיע פה לשולחן לדיון ציבורי.

איילת נחמיאס ורבין: תודה רבה.

איילת נחמיאס ורבין: אז אלף אני אומר, אני אנצל את דקת הציניות שלי, המותרת לי על פי העוזרים שלי ליום ואני אומר – תכניות ארוכות טווח במדינת ישראל-.

איילת נחמיאס ורבין: אבל זהו.

איילת נחמיאס ורבין: ניצלתי את דקת הציוניות שלי ומכאן אנחנו נמשיך הלאה.

איילת נחמיאס ורבין: כרמל סלע, יושב ראש המועצה האזורית חוף הכרמל ונציג מרכז המועצות האזוריות ואחר כך גלית חזקיה-הרשקוביץ, מהתאחדות האיכרים שגם שלחו לנו נייר עמדה.

איילת נחמיאס ורבין: כרמל, בבקשה.

<כרמל סלע: הייתי רוצה לשמוע קודם את משרד החקלאות.

איילת נחמיאס ורבין: אז זה כבר בעיה כי זה בסוף, אז זה יהיה בסוף בסוף.

<כרמל סלע: טוב, אז אם ככה אז אני אדבר.

<כרמל סלע: תראו, קודם כל תודה רבה על הדיון, אבל כל מה שקורה כרגע במדינת ישראל נובע מחוק תיקון המים, תיקון 27.

<כרמל סלע: בעצם לא מדברים פה עכשיו על כמויות מים אלא מדברים על מחירי המים.

<כרמל סלע: היה צורך והיה נחוץ וזה נכון היה לחוקק את תיקון 27, שלאורך שנים היו עיוותים במחירי המים בכל מיני אזורים.

<כרמל סלע: ואני מאמין שיש לנו יכולת בינינו, בין הרשויות, בין הפיקודים השונים, להגיע לפתרון מוצע, שיכול לאזן את הפגיעות השונות בין האזורים, כולל גליל עליון, כולל עמק המעיינות, גולן, עמק יזרעאל.

<כרמל סלע: האוצר יצטרך להכניס את ידו לכיס והוא מסכים לזה, אבל הבעיה כרגע שאנחנו לא מוכנים מספיק למתווה שיפור התיקון של המים.

<כרמל סלע: יודעים שצריך לתקן אותו כתוצאה מהעיוותים, אבל כרגע יש - - -

איילת נחמיאס ורבין: אתה מדבר כרגע על התקציב, רק על הנושא של הכסף.

<כרמל סלע: רק על הכסף.

<כרמל סלע: אני מדבר רק על הכסף.

איילת נחמיאס ורבין: טוב, בסדר.

<כרמל סלע: כי זה מה שעומד כרגע על הפרק.

איילת נחמיאס ורבין: בסדר, אז נחזור לזה בסוף.

<כרמל סלע: אבל יחד עם זה חשוב לשמור על כל התנאים הקודמים שהיו לגבי כבול ולגבי עמק המעיינות ולגבי בריכות הדגים וכל המשקים הפרטיים.

<כרמל סלע: יש לא מעט בעיות שהחוק הזה יצר, אבל אני מאמין שיש ביכולתנו לייצר איזונים שישפרו את כל התיקון הזה ל - - -

איילת נחמיאס ורבין: אני אמלא את תפקידה של ד"ר אורית סקוטלסקי ואני אגיד לך שבסוף העניין של האיזונים זה כנראה חלק גדול מהמורכבות פה.

<כרמל סלע: נכון.

<כרמל סלע: אגב, יש כנס של 500 בני נוער באודיטוריום, צעירים לחקלאות.

איילת נחמיאס ורבין: איזה יופי.

איילת נחמיאס ורבין: חבל שאנחנו לא - --

<כרמל סלע: אז גם צעירים וגם - - -

איילת נחמיאס ורבין: אז חבל שאנחנו לא שם ואנחנו צריכים לטפל בנושאים שלפנינו.

<כרמל סלע: נכון.

איילת נחמיאס ורבין: גלית חזקיה-הרשקוביץ, דוברת התאחדות האיכרים שמדברת בשם דובי אמיתי, נשיא ההתאחדות ששלח לנו נייר עבודה קשה.

איילת נחמיאס ורבין: בבקשה.

<גלית חזקיה הרשקוביץ: נכון, והוא גם ביקש להזמין את חברי ועדת הכלכלה לסיור באזור הגליל העליון ובכבול, שיראו את הבעיות ואת המצוקות.

<גלית חזקיה הרשקוביץ: דבר אחד, אני קודם כל רוצה להצר על כך שהמדינה מביאה אותנו למצב - - -

איילת נחמיאס ורבין: סליחה שנייה, זה רק טיפול באיזה רביזיה של מלינובסקי.

איילת נחמיאס ורבין: אין יותר, די.

איילת נחמיאס ורבין: הצהרונים.

איילת נחמיאס ורבין: אני צריכה להיות שם, אני יזמתי את החוק.

איתן ברושי: בשביל זה אני שואל.

<גלית חזקיה הרשקוביץ: אני אומרת, בדבר אחד אני קודם כל רוצה להצר על כל שהמדינה מביאה אותנו למצב שתיירות נלחמים בטבע ונלחמים בחקלאות.

<גלית חזקיה הרשקוביץ: כולם צריכים לחיות בסינרגיה טובה באזור הצפון.

<גלית חזקיה הרשקוביץ: זה אינטרס לאומי, זה אינטרס של המדינה שגם תהיה תיירות, גם תהיה חקלאות וגם יהיו משאבי טבע ודברים שהטבע צריך ומחויב במדינה כמו שלנו.

<גלית חזקיה הרשקוביץ: מה שאני רק רוצה לחדד זה שפתרונות יש, השאלה אם יש רצון.

<גלית חזקיה הרשקוביץ: לגבי הסיפור שהציג פה עופר מקודם, אני רק רוצה לרענן את הזיכרון, מדובר בשנת 2014.

<גלית חזקיה הרשקוביץ: אנחנו נמצאים בבצורת כבר בשנה הרביעית.

<גלית חזקיה הרשקוביץ: זה שנה חמישית, אבל שנה רביעית ברציפות.

<גלית חזקיה הרשקוביץ: כבר בשנת 2008 הייתה בצורת ומשנת 2014, כשהיינו כאן בוועדת הכספים לגבי הבצורת שהייתה ועל המצוקה של החקלאים, ביקשו מאיתנו להגיש עבודה איך אנחנו לא נגיע למצב כזה שוב.

<גלית חזקיה הרשקוביץ: אגודת מים הגליל הציגה עבודה שהיא בסדר גודל של בין 300 ל-400 מיליון שקלים, אבל זה לטווח ארוך.

<גלית חזקיה הרשקוביץ: זה נשמע אולי הרבה, אבל ברגע שזה יהיה לא תהיה בעיית מים.

איילת נחמיאס ורבין: כן, כן.

איילת נחמיאס ורבין: פשוט בוועדת הכלכלה הסכומים האלה נזרקים כל שעה.

איילת נחמיאס ורבין: אין לי טענות.

איילת נחמיאס ורבין: אני יודעת כמה עולה לייצר תשתיות.

<גלית חזקיה הרשקוביץ: בסדר, אז אני אומרת שברגע שזה יהיה לא תהיה בעיה של מים.

<גלית חזקיה הרשקוביץ: אבל בינתיים קיצצו לחקלאי הגליל העליון את הקיץ.

<גלית חזקיה הרשקוביץ: רק בחודשי הקיץ האחרונים קיצצו בעוד 25%, שזה מצטרף לקיצוץ - - - של 40%.

איילת נחמיאס ורבין: אין ספק.

<גלית חזקיה הרשקוביץ: אין מים.

<גלית חזקיה הרשקוביץ: הכל יבש.

<גלית חזקיה הרשקוביץ: - - - יותר.

<גלית חזקיה הרשקוביץ: כל המצעים, הכל מתייבש.

<גלית חזקיה הרשקוביץ: אנחנו צריכים גם - - -

איילת נחמיאס ורבין: ברור.

איילת נחמיאס ורבין: סליחה, ואז מה יקרה, חבר הכנסת ברושי?

איילת נחמיאס ורבין: יהיה מחסור ואז יגידו לנו שצריך לייבא.

איילת נחמיאס ורבין: יבואו לשולחן הזה ויסבירו לנו למה ייבוא, ואז יהיו טענות.

איילת נחמיאס ורבין: לא, זה פשוט משהו.

איילת נחמיאס ורבין: אנשים לא מבינים שמעגל החיים עובד באותה צורה כל פעם מחדש.

<גלית חזקיה הרשקוביץ: ומה שעצוב, שבאוצר לא מבינים שברגע שישקיעו את הכסף הזה, לא תהיינה הבעיות האלה.

<גלית חזקיה הרשקוביץ: לא יהיה מחסור ולא יהיה שום דבר.

איילת נחמיאס ורבין: כן, טוב, יהיו בעיות אחרות, זה אני מבטיחה לך.

איילת נחמיאס ורבין: רק תסיימי בבקשה.

<גלית חזקיה הרשקוביץ: אני רוצה לחדד.

<גלית חזקיה הרשקוביץ: אחד זה שקודם כל יתחילו להרים כבר את התכנית הזאת, או אם יש כבר מצוקות, שיפתרו אותן.

<גלית חזקיה הרשקוביץ: יש פתרונות, צריך לפתור את זה.

<גלית חזקיה הרשקוביץ: דבר שני שיעמדו באמנת כבול.

<גלית חזקיה הרשקוביץ: זה הדבר השני.

איילת נחמיאס ורבין: הבנו, כולם ביקשו.

<גלית חזקיה הרשקוביץ: והדבר השלישי, הפיצוי, שעד שלא יהיו לנו מים וקיצצו לנו והחקלאים לא יכולים כרגע להשקות, של 2.8 קו"ב, שזה אגב החלטת ממשלה שהייתה בשנת 2008.

<גלית חזקיה הרשקוביץ: אנחנו - - -

איילת נחמיאס ורבין: גלית, אבל אין טעם לחזור על דברים שכבר נאמרו.

איילת נחמיאס ורבין: פשוט תסיימי.

<גלית חזקיה הרשקוביץ: אוקיי, אבל רק רציתי לחדד שזאת הייתה החלטת ממשלה בשנת 2008 ושיביאו את זה עכשיו.

איילת נחמיאס ורבין: טוב, אני מודה לך מאד.

איילת נחמיאס ורבין: תודה רבה.

איילת נחמיאס ורבין: רשות המים, בבקשה.

איילת נחמיאס ורבין: שם מלא ותפקיד לפרוטוקול.

איילת נחמיאס ורבין: תודה.

<זאב אחיפז: זאבי אחיפז, אני מנהל אגף תפעול ברשות המים.

<זאב אחיפז: בעצם זה נכון, מדובר פה על שתי סוגיות שונות.

<זאב אחיפז: אחת זה באמת המצאי של המים.

<זאב אחיפז: אנחנו באמת אחרי 4 שנות בצורת שלא היו כמותן בהיסטוריה.

<זאב אחיפז: באמת השפיעה בנחלים היא בהיקף מאד נמוך; ויש את הנושא של תיקון 27, תעריף, מחיר.

<זאב אחיפז: נדבר קודם רגע על המצאי של המים.

<זאב אחיפז: אז קודם כל במצב הנוכחי באמת אנחנו מנסים לאזן בין קיום החקלאות, גם אם בקיצוצים מסוימים, לבין איזו שהיא מנת ברזל שתישאר לטובת הטבע, המטיילים, התיירות וכו'.

<זאב אחיפז: מה שעופר אמר זה נכון, יש תכנית.

<זאב אחיפז: יש תכנית שהוכנה על ידי המועצות האזוריות, אגודת המים האזורית בתיאום איתנו ויחד איתנו.

<זאב אחיפז: התכנית הזאת צריכה לתת מעה בסופו של דבר למחסור במים, אבל גם אמר חבר הכנסת ברושי דבר נכון, בסוף יש תחלופה בין המחיר של המים לאמינות האספקה וצריך למצוא פה את האיזון הנכון שמתאים לגרעין.

<זאב אחיפז: למשל גם באמנת הכבול, ותיכף נגיע ונדבר על הכבול, למרות שהכבול הוא בבואה מסוימת מתוך ה - - -

איילת נחמיאס ורבין: אבל הרי כשעשו את תיקון 27 לא עשו אותו לפני 100 שנה.

איילת נחמיאס ורבין: תיקון 27 הוא תיקון חדש.

איילת נחמיאס ורבין: המצב של המים כבר היה ידוע, מצב הבצורת.

איילת נחמיאס ורבין: אז אני לא מבינה איך אף אחד לא נזעק שהמחיר הוא לא הגיוני.

<זאב אחיפז: ניסיתי להגיד שתיקון 27 בכלל לא קשור לבצורת.

איילת נחמיאס ורבין: הבנתי.

<זאב אחיפז: כי כאילו תיקון 27 לכאורה אם התעריפים גבוהים לא ישתמשו במים אז בכלל אין בעיה, גם בבצורת.

<זאב אחיפז: לכן אני אומר זה שתי סוגיות שונות, צריך לטפל בהן במקביל ובנפרד.

<זאב אחיפז: אז אני אומר לקטע של הצד של התכנית, התכנית שעופר דיבר עליה היא תכנית נכונה, טובה.

<זאב אחיפז: אנחנו נירתם ותיכף נדבר - - -

איילת נחמיאס ורבין: מה, של איגום המים?

<זאב אחיפז: התכנית מורכבת, יש לה כמה שלבים.

<זאב אחיפז: שלב ראשון זה באמת כדי לאפשר זרימה מספקת בנחלים בקיץ, אז מדור על הקמה של איגומים במקומות שונים.

<זאב אחיפז: אורית, המקום של המאגר לא חשוב, חשוב מאיפה ממלאים אותו מים.

<זאב אחיפז: לכן זה לא צריך כרגע להיכנס.

<זאב אחיפז: אני אגיד גם מילה אחת קודם.

<זאב אחיפז: הנושא של שחרור המעיינות הוא דבר שקורה.

<זאב אחיפז: זה לא איזה שהוא פתאום, לא יודע, אורית מצאה משהו חדש.

<זאב אחיפז: זה תהליך שקורה כבר במשך יותר מעשור, כבר 15 שנה.

<זאב אחיפז: יחד עם החקלאים, יחד עם האזורים אנחנו פועלים לשחרר את המעיינות ושיתפסו את המים במורד.

<זאב אחיפז: דוגמא קלאסית זה מעיינות עין גדי, מי שמכיר, שרוב המים זורמים והחקלאים תופסים אותם מהמורד.

<זאב אחיפז: מעיין הדן, המעיין הראשי בגליל העליון, כמעט כבר לא נשארה בו תפיסה.

<זאב אחיפז: יש תפיסה של מי שתייה במעין.

<זאב אחיפז: כל מי החקלאות שנלקחו בעבר מהמעיין, נלקחים היום מלמטה.

<זאב אחיפז: התכנית שעופר מדבר עליה היא בדיוק התכנית הזאת.

<זאב אחיפז: לרדת עוד יותר למטה, מי שמכיר, לאזור מפגש התעלות, אזור עמק החולה, לתת למים להגיע לשם ומשם לספק אותם לכבול, לכל עמק החולה, לטובת תחנות השאיבה ששואבות את המים גם להר ולשחרר את המעיינות.

<זאב אחיפז: באמת הגישה הנכונה.

<זאב אחיפז: דרך אגב היא מתאימה גם להיטלי הפקה שהיו בזמנו, שמי שלקח מים במעיין שילם היטל גבוה כדי לתמרץ לשחרר את המעיינות.

<זאב אחיפז: זאת אומרת הפעולות שנעשו נתמכו במערכת שלמה - - -

איילת נחמיאס ורבין: אבל אתה יכול לשרטט לנו כרגע את הגאנט?

איילת נחמיאס ורבין: זאת אומרת איך אתם מטפלים בזה?

איילת נחמיאס ורבין: כי בשורה התחתונה אין חקלאות, עוד מעט גם אין תיירות.

מיכל רוזין: הוא ניתק את הקשר למחיר ופה חיברו לחלוטין את הקשר למחיר, אז אני חייבת להבין את זה.

איילת נחמיאס ורבין: נכון, אני מסכימה איתך.

איילת נחמיאס ורבין: נכון, נכון.

<זאב אחיפז: אני אגיד לזה.

<זאב אחיפז: אני לא אתחבא מכלום.

מיכל רוזין: הקשיתי עליו, אז אני צריכה להקשות גם עליך, כדי להבין בסוף את הסיפור בין שניכם.

<זאב אחיפז: לא, לא, אני אתחבר למחיר.

<זאב אחיפז: המחיר לכאורה פותר את הבעיות מבחינת כמות המים, כי אתה לא צריך לקצץ.

<זאב אחיפז: מספיק שתעלה את המחיר, לא ישתמשו במים וזה כאילו מצב טבעי.

<זאב אחיפז: זה לא מה שאנחנו רוצים כי אנחנו בסוף רוצים שתהיה חקלאות בהיקפים הנוכחיים, לפחות באזור הגליל העליון.

<זאב אחיפז: אנחנו רוצים שתהיה זרימת מים בכמויות הרבה יותר גדולות ממה שיש היום בגליל העליון.

<זאב אחיפז: בשביל זה צריך לעשות תכנית שהרובד הראשון שלה, שיכול להתממש תוך שנתיים שלוש זה הנושא של האיגום.

<זאב אחיפז: הרובד הבא זה לראות איך - - -

איילת נחמיאס ורבין: אבל תסביר לנו, סליחה.

איילת נחמיאס ורבין: אנחנו כולנו פה מקשים עליך.

איילת נחמיאס ורבין: באמנת הכבול אתם למעשה אמורים, על פי האמנה, לספק את המים לחקלאים.

איילת נחמיאס ורבין: מה שאתם אמורים לעשות - - -

איתן ברושי: במחיר מסוים.

איילת נחמיאס ורבין: במחיר מסוים.

איילת נחמיאס ורבין: מה שאתם אמורים לעשות, אתם עושים?

<זאב אחיפז: רגע, אני אגיע לאמנה.

איילת נחמיאס ורבין: לא, בוא תגיע עכשיו כי אין לנו את כל היום.

איילת נחמיאס ורבין: יש לנו עוד 20 דקות כי דיון מהיר הוא בן שעה.

<לאה ורון: חברי הכנסת יכולים לפרט.

<לאה ורון: התפקידים שלכם הוא ל - - - מה עושים.

איילת נחמיאס ורבין: כן, להגיד לנו מה התכניות, מה עושים.

<זאב אחיפז: אז אני מנסה להגיד.

<זאב אחיפז: אז אני אומר שהתכניות מתחילות בנושא של - - -

איילת נחמיאס ורבין: אז הבנו את הנושא של האיגום.

איילת נחמיאס ורבין: הבנו.

איילת נחמיאס ורבין: עכשיו תענה לי על השאלה בעניין אמנת הכבול.

<זאב אחיפז: לגבי כבול.

<זאב אחיפז: אמנת הכבול היא לא מה שאנחנו מספקים, היא מה שאנחנו, בניגוד למים שמשקים שדות אחרים שלוקחים עליהם היטל הפקה מסוים, פה היטל ההפקה היה סמלי מזערי, תמורת החייבות של המגדלים - - -

איילת נחמיאס ורבין: לעבד את הקרקע.

<זאב אחיפז: לפעול על פי ההנחיות שצריך, כדי לשמר את הכבול.

מיכל רוזין: מה השתנה?

<זאב אחיפז: רגע.

<זאב אחיפז: עכשיו הגענו לתיקון 27.

<זאב אחיפז: זה מה שהשתנה.

<זאב אחיפז: בתיקון 27 לא התעלמו, כלומר בכללים שהוציאו על מנת ליישם את התיקון לא התעלמו מהנושא של הכבול.

<זאב אחיפז: קבעו לו תעריף שהוא נמוך ב-50% מתעריף המים הרגיל.

<זאב אחיפז: עדיין בעצם המשמעות היא שמבחינת המגדלים הם ישלמו יותר.

<זאב אחיפז: ואכן זה בהחלט - - -

<אסף לוי: תפסידו כסף.

<זמיר כרמי: לא בטוח.

<אסף לוי: הפסידו כסף.

<זמיר כרמי: אני חקלאי בכבול, המים של הכבול צבועים לחלקה של הכבול, זאביק, אני לא יכול לקחת את המים.

<זמיר כרמי: אתה נתת לי לכבול, להשקות את המטע שלי שמתייבש למעלה, במעלה ההר.

<זאב אחיפז: אני לא אמרתי - - -

<זמיר כרמי: אני חייב להשקות אותם והמים שאתה נותן לי ברישיון ההפקה, הם לשטח שלי בכבול ועכשיו באת והעלית לי את המחיר ואני לא יכול להשקות שם.

<זאב אחיפז: אבל זה מה שאמרתי, שנייה.

<זמיר כרמי: ואתה עדיין רוצה שאני - - - במים.

<זאב אחיפז: אבל זה מה שאמרתי.

<זמיר כרמי: את המים שאין, דרך אגב.

<זאב אחיפז: אבל זה מה שאמרתי.

<זאב אחיפז: קודם כל כבול זה דוגמא להתנהלות גמישה, כי בכבול באמת ההקצאות שאנחנו נותנים לדונם נעות בין 800 קו"ב לדונם לבין 600 קו"ב לדונם, שזה נניח ה-25% של גמישות שראוי במקום כזה, בהתאם למצב.

<זאב אחיפז: אז אמרתי, במועצת הרשות כשקבעו את הכללים התייחסו לכבול, אבל עדיין חקלאים נדרשים לשלם יותר ממה - - -

יעל כהן-פארן: כמה שילמו וכמה הם נדרשים לשלם היום, הם אפשר לשאול.

<זאב אחיפז: שנייה, אני אומר.

<זאב אחיפז: תוספת העלות שכרגע נראה שיש על פי התעריף שקבעו, היא כ-35-40 אגורות.

יעל כהן-פארן: לעומת כמה?

מיכל רוזין: כמה באחוזים?

איילת נחמיאס ורבין: לא, לא, רגע, חברה, סליחה.

איילת נחמיאס ורבין: אני לא מונעת מכם לשאול, אבל כשאתם כולם שואלים יחד אי אפשר להבין.

מיכל רוזין: זה מעיד על זה שאנחנו לא מקבלים - - - -

איילת נחמיאס ורבין: אני מסכימה איתך, אבל לא הלכנו.

<זאב אחיפז: נניח שעלויות ההפקה הן חצי שקל, בעבר לקחנו כהיטלים אגורה ורבע, אגורה וחצי, ועכשיו בעצם על פי הכללים החדשים זה 35 אגורות.

<זאב אחיפז: 35 האגורות האלה, אל יהיה קל בעיניכם, זה המון כסף בהקשר של הגידולים שאפשר לעשות שם.

איילת נחמיאס ורבין: זה ממש לא יקל בעינינו בכלל.

איילת נחמיאס ורבין: תהיה רגוע.

<זאב אחיפז: לא, אני לא.

<זאב אחיפז: זה לא ש-.

<זאב אחיפז: ולכן הנושא הזה לא נגמר.

<זאב אחיפז: יש דיונים יחד עם האוצר, יחד עם משרד החקלאות.

<זאב אחיפז: אולי גם אסף ירחיב על זה, על מנגנון שנועד לתת מענה לעניין הזה.

<זאב אחיפז: בגדול הכוונה היא להשתתף.

<זאב אחיפז: לתת חכות ולא לתת דגים.

<זאב אחיפז: זאת אומרת להשתתף בהשקעות כדי ליישם את אותה תכנית שדובר עליה קודם, כדי להבטיח באמת שבעתיד יהיו כמויות מים ראויות באזור הגליל העליון.

<זאב אחיפז: ספציפית לגבי הכבול, מדובר על לתת תמיכה ישירה על ההתייקרות כדי שיוכלו להמשיך לגדל.

<זאב אחיפז: זה פיתרון קצר טווח, זה לא פיתרון ארוך טווח.

<זאב אחיפז: צריך יהיה גם לתת פתרון ארוך טווח, אבל כרגע, לפחות לשנה, שנתיים, שלוש הקרובות, הכוונה להחזיר לחקלאים את ההתייקרות לפי איזה שהוא מודל שיש כרגע - - -

איילת נחמיאס ורבין: כמו שאני תמיד שואלת את עצמי את השאלה, מה היה לפני שנתיים.

איילת נחמיאס ורבין: זאת אומרת הרי כיוון שאנחנו יודעים שהבצורת היא כבר שנתיים והמצב של המים - - -

מיכל רוזין: ארבע שנים.

איילת נחמיאס ורבין: ארבע שנים, סליחה.

איילת נחמיאס ורבין: והמצב של המים הוא כבר כזה שנים, אנחנו עובדים מאוחר מדי.

<זאב אחיפז: אבל זה לא קשור לבצורת הנושא הזה.

איילת נחמיאס ורבין: בסדר.

איילת נחמיאס ורבין: לא, אני לא מדברת כרגע רק על הכבול, אני מדברת על המנטאליות הכללית, לא רק על הכבול.

איילת נחמיאס ורבין: יש יותר מכבול, אפילו אני חושבת ככה.

איילת נחמיאס ורבין: בבקשה.

יעל כהן-פארן: אפשר רק שהוועדה תבקש לקבל בצורה מסודרת את התכניות של רשות המים?

איילת נחמיאס ורבין: בהחלט.

איילת נחמיאס ורבין: אני אציע את זה בסיכום.

יעל כהן-פארן: כי הדברים נאמרו כאן, אבל - - -

איילת נחמיאס ורבין: אין בעיה, מקובל לגמרי חברת הכנסת כהן-פארן.

איילת נחמיאס ורבין: אנחנו נבקש את זה בסיכום.

איילת נחמיאס ורבין: מי אדוני, שם ותפקיד.

<אסף לוי: בוקר טוב.

<אסף לוי: ד"ר אסף לוי, סמנכ"ל גורמי ייצור במשרד החקלאות.

<אסף לוי: כמה דברים.

<אסף לוי: יש פה ערב רב של דברים שקצת התערבבו.

איילת נחמיאס ורבין: בוא ננסה לעשות סדר.

איילת נחמיאס ורבין: זה התפקיד שלכם.

<אסף לוי: ננסה בבקשה לעשות סדר.

<אסף לוי: בנושא הכבול, כמו שנאמר, נחתמה אמנה.

<אסף לוי: כרגע הכמות מינימום שנקבעה לכבול זה 600.

<אסף לוי: לכבול לא נעשה קיצוץ בשנת 2017.

<אסף לוי: ה-Issue של הכבול כרגע הוא רק תקציבי.

<אסף לוי: העלות שמשלמים החקלאים שמעבדים את אדמות הכבול, המחיר שנקבע להם על ידי רשות המים, בעצם הם יידרשו אחרי חמש שנים בתום התקופה לשלם תוספת של כ-40 אגורות והם לא יכולים לשאת את זה.

<אסף לוי: בכבול, אם שאלת מקודם, חברת הכנסת רוזין, החקלאים מחויבים, חויבו באמנה.

<אסף לוי: כי כרגע אם צד אחד הפר את האמנה, אז גם צד שני לא חייב לעמוד באמנה.

<אסף לוי: אז כרגע באמנה נכתב שהחקלאים מחויבים להשקות כ-600 קו"ב לדונם, אם הם מגדלים או לא מגדלים באדמות הכבול.

<אסף לוי: האדמות לא תמיד מעובדות.

<אסף לוי: יש מחסור זרעים, יש זמן בין גידולים, אז החקלאים מחויבים להשקות את האדמות ובשנת 2017 הם לא קוצצו.

<לאה ורון: ומה מחוייבת המדינה?

<אסף לוי: שנייה, אני אסביר, גברתי מנהלת הוועדה.

איילת נחמיאס ורבין: פשוט אנחנו בזמן דוחק, אז אני מבקשת שתהיה מאד ממוקד.

<אסף לוי: בסדר.

<אסף לוי: אז בכבול יש את הבעיה של המחיר.

<אסף לוי: אין את הבעיה של הכמות.

<אסף לוי: בשנת 2017 רשות המים הקציבה את הכמות ולכן הקיצוץ באזור האחר של הגליל קיבל קיצוץ טיפה יותר גדול, כדי שהגליל, כדי שאדמות הכבול לא ייפגעו.

<אסף לוי: אני לא אומר אין בעיה בכבול, יש בעיה מהותית בכבול אבל זו בעיה של מחיר ו - - -

איילת נחמיאס ורבין: אז מה אתם עושים בעניין הזה?

<אסף לוי: מה שאנחנו עושים, עוד פעם, משרד החקלאות התנגד לתיקון 27 מהרבה אופנים ולאורך כל הדרך ולצערנו עמדנו לא התקבלה גם מהסיבות האלה.

<אסף לוי: עמדתנו בכבול שהמדינה, רשות המים צריכה לחזור אחורה ולהכיר ולשמר את האמנה ולא לעשות את השינוי התעריפי.

<אסף לוי: אנחנו מצדדים בעמדה של החקלאים שפיצוי כספי לחמש שנים לא יפתור את הבעיה רק ידחה את הבעיה ולכן הפתרון שיהיה שינוי בתעריף הוא השינוי שצריך להתקיים.

איילת נחמיאס ורבין: מה אתם עושים כדי לקדם את זה?

<אסף לוי: לצערנו - - -

מיכל רוזין: יש פה נציג האוצר?

איילת נחמיאס ורבין: לא.

<אסף לוי: אנחנו קול אחד ברשות המים מתוך שמונה ו - - -

איילת נחמיאס ורבין: עוד הפעם.

איילת נחמיאס ורבין: תחזור על המשפט האחרון בבקשה.

<אסף לוי: מועצת הרשות מונה שמונה נציגים, לנו, למשרד החקלאות יש נציג אחד.

<אסף לוי: גם במהלך הדיונים וגם עכשיו, לצערנו אנחנו לא רואים, אלא אם כן נקבל עזרה מהוועדה שתפנה לוועדה, שתפתור את הבעיה התעריפית של הכבול.

<אסף לוי: נשמח לכל עזרה.

<אסף לוי: בנושא הקיצוץ - - -

איילת נחמיאס ורבין: כן, אני מקשיבה.

איילת נחמיאס ורבין: יש לי חלוקת קשב.

איילת נחמיאס ורבין: זה מין המפורסמות.

<אסף לוי: בנושא הקיצוץ, אכן על חקלאי הגליל נגזר בגלל הבצורת הממושכת של ארבע שנים קיצוץ של 25% בהשוואה לשנת 2017.

<אסף לוי: אחרי הרבה עבודה שהאוצר התנה בהתחלה בתנאים כאלה או אחרים, האוצר נאות לתת תמיכה של 10 מילון שקלים לחקלאים שיוותרו על הקצאת מים מגידולי הגד"ש ויעבירו את הקצאת המים האלה לחקלאי המטעים.

<אסף לוי: אנחנו יודעים שהמטעים לא יכולים לספוג את הקיצוץ.

<אסף לוי: אנחנו מסתכלים על המטעים כהשקעות ארוכות טווח ולכן יותר חשוב לשמר את המטעים מגידולי הגד"ש, שיכולים במחזור אחד לגדל ובמחזור אחד לא לגדל.

<אסף לוי: אני אסיים.

<אסף לוי: אתמול פרסמנו להערות הציבור בתקווה - - -

מיכל רוזין: תעשה את זה, אז הגד"ש יבואו, יגידו דפקתם אותנו.

<אסף לוי: אבל כשאין מים, אין מים.

מיכל רוזין: אבל אומרים עכשיו שאין בעיה של מים, יש בעיה של כסף.

<אסף לוי: לא, אין בעיה.

<אסף לוי: בגליל זה בעיה - - -

איילת נחמיאס ורבין: לא, אין מים, אין מים, מיכל.

מיכל רוזין: אני הבנתי שהבעיה היא כסף, לא מים.

איילת נחמיאס ורבין: לא, אני לא הבנתי שיש מים.

מיכל רוזין: אני הבנתי מכל מי שדיבר פה - - -

איילת נחמיאס ורבין: קודם כל עם הוותק שלך לעומת הוותק שלי את צריכה לדעת שכל דבר בסוף קשור לכסף, אבל פה גם כסף וגם אין מים.

איילת נחמיאס ורבין: זה שני משאבים בחוסר.

<אסף לוי: בגליל, בצפון, במעלה כינרת, בסובב כינרת, אין מים.

מיכל רוזין: אמרו תביאו מספיק כסף, יהיה מספיק מים.

מיכל רוזין: נו, אני מבינה מה - - -

יעל כהן-פארן: אפשר לשאול שאלה?

<אסף לוי: רק רגע.

איילת נחמיאס ורבין: חברים, תנו רגע לאסף לוי לסיים ואני מבקשת שתשלים את דבריך במהרה.

<אסף לוי: אז פרסמנו נוהל להערות הציבור לטווח הקצר, לתת מענה מיידי להעברת מים מגידולי גד"ש למטעים, שהחקלאים יחליטו בינם לבין עצמם איפה יותר נכון ל - - -

איילת נחמיאס ורבין: וואו, איזה יופי.

איילת נחמיאס ורבין: אני מוכרחה להגיד לך, זו פשוט התנערות ממשלתית מטורפת, שהחקלאים יחליטו.

איילת נחמיאס ורבין: בוא נראה אותך מושיב באותו חדש את ראשי ארגוני החקלאים.

איילת נחמיאס ורבין: רק תושבי אותם באותו חדר.

<אסף לוי: לא, לא, לא, סליחה, סליחה.

איילת נחמיאס ורבין: נראה אותך מצליח להביא אותם להסכמות בין המגדלים.

<אסף לוי: סליחה, אז אנחנו - - -

איילת נחמיאס ורבין: ברושי, הקול שלך חלש מדי.

איילת נחמיאס ורבין: אני לא יודעת מה קרה לך היום.

<אסף לוי: סליחה, אני אשמח לחדד.

מיכל רוזין: השתקת אותו ככה שיפחד.

<אסף לוי: הממשלה - - -

איתן ברושי: זה לא.

איילת נחמיאס ורבין: אין סיכוי.

<אסף לוי: אנחנו לא צריכים להחליט לחקלאים מה לגדל.

איילת נחמיאס ורבין: אבל אחר כך אתם תבואו ותגידו שחסר עגבניות ואחר כך תבואו ותגידו שחסר אני לא יודעת מה ותייבאו.

איילת נחמיאס ורבין: אני לא מצליחה להבין את זה.

איילת נחמיאס ורבין: אני רוצה להגיד לכם, אתם המצאתם שיטה חזקה.

איילת נחמיאס ורבין: אתם לא מחזיקים במקל משני קצותיו אלא משלושת קצותיו.

איילת נחמיאס ורבין: מסתבר שלמקל יש שלושה קצוות.

<אסף לוי: אז אני אבקש לסיים.

איילת נחמיאס ורבין: משפט אחרון, תודה.

<אסף לוי: אז סיימתי, תודה.

איילת נחמיאס ורבין: תודה רבה.

איילת נחמיאס ורבין: לחברת הכנסת כהן-פארן יש שאלה.

יעל כהן-פארן: אני רוצה להבין, אם מישהו יכול לתת מספר, כי הדברים לא ברורים לי עכשיו עד הסוף.

יעל כהן-פארן: כמה שילמו על מים ואל תסבכו אותי ככה על היטל הפקה וככה זה.

יעל כהן-פארן: כמה שילמו על קו"ב מים לאדמות הכבול עד עכשיו וכמה זה הולך לעלות מעכשיו.

יעל כהן-פארן: אני רוצה להבין.

יעל כהן-פארן: אם מישהו מהחקלאים יכול לענות על זה.

איילת נחמיאס ורבין: שנייה אחת, אנחנו כבר ניתן.

איילת נחמיאס ורבין: חבר הכנסת ברושי אתה רוצה להגיד דברים לסיכום או דברים באמצע?

איתן ברושי: לא, אני רק רוצה לומר משפט אחד לקראת הסוף, שהוועדה לא יכולה, בתנאים שקיימים פה כרגע, להיכנס לפרטים של הפתרונות.

איתן ברושי: הדבר היחידי שהוועדה יכולה לומר כשהיא שומעת גם איש מלומד באמת כמו זאביק אחיפז וגם את החקלאים וגם את אסף, שהעסק הזה הוא לא פתור והוא רחוק מפיתרון.

איתן ברושי: הראייה, שהחקלאים גם מודים שהם לא מבצעים את ה - - - של השטחים - - -

איילת נחמיאס ורבין: שהם לא מעבדים, כן.

איילת נחמיאס ורבין: צודקים.

איתן ברושי: וגם אין הסכמה בין האוצר וראשי האזורים.

איתן ברושי: ולכן אני חושב שהדבר שאפשר לומר, שצריך לעצור מקום, גם את רשות המים.

איתן ברושי: החקלאים עצרו, הם לא מעבדים.

איתן ברושי: אנחנו לא יכולים להתעלם מהקושי.

איתן ברושי: גם כרמל סלע, אמרת בצדק שאפשר לפתור את הבעיה.

איתן ברושי: אני מציע להקפיא את המצב.

איתן ברושי: כלומר, עוד מעט גם יגיעו החשבונות של הטכניקה החדשה או של המודל החדש שאי אפשר לעמוד בו.

איתן ברושי: אני רוצה לבקש מיושבת ראש הוועדה שתסכם את הדיון בכך שיהיה פה מקום להתערבות של הכנסת במציאות הזאת.

איתן ברושי: תראו, הכנסת אישרה את תיקון 27 - - -

איילת נחמיאס ורבין: כן.

איתן ברושי: - - - כבר יודעת מה המשמעות שלו.

איתן ברושי: שתיים, הממשלה לא בנתה תשתיות, היא לא יכולה להתעלם עכשיו ממחסור במים.

איתן ברושי: הממשלה הזאת חסכה מאות מיליונים.

איילת נחמיאס ורבין: זה חוכא ואיטלולא.

איתן ברושי: מה שהממשלה חסכה בתשתיות זה מאות מיליונים.

איתן ברושי: מה שהיא נדרשת לשלם זה עשרות מיליונים כדי לגשר על השנה הזאת.

איילת נחמיאס ורבין: בסדר, אבל זה שוב מחזיר אותנו לנושא הפיצוי, שנושא הפיצוי הוא נושא חשוב, אבל בסוף אנחנו צריכים לראות איך הפתרון - - -

איתן ברושי: זה לא - - -

איילת נחמיאס ורבין: אני חושבת שבנושא הפיצוי אנחנו נצטרך למצוא דרך לסייע בידי החקלאים.

איילת נחמיאס ורבין: אתה ביקשת זכות דיבור, רק שם ותפקיד.

<אמיר שניידר: אמיר שניידר, אני היועץ המשפטי של התאחדות האיכרים.

<אמיר שניידר: פשוט לא חשבתי שאני אספיק לבוא עד אלייך עם הפתק, כי אנחנו מסיימים.

<אמיר שניידר: רק רציתי לומר לגבי רשות המים, אנחנו עכשיו אחרי הליכים של חודשים רבים של שימועים עם כל החקלאים.

<אמיר שניידר: כולם הגישו את הנתונים.

<אמיר שניידר: זה לא הגיוני שאחרי כל החודשים האלה הם קובעים מחיר לפי הנתונים שאנחנו שולחים להם, ועכשיו, כשמביאים אותם לוועדה, אז פתאום הם אומרים אולי בנתונים באמת לא כל כך צדקנו.

<אמיר שניידר: זה הרשות הממשלתית.

<אמיר שניידר: אנחנו אמורים לסמוך עליהם.

<אמיר שניידר: ואם לא היו באים ואם לא היו עושים את הרעש, אז מה?

<אמיר שניידר: אז החקלאים היו מקבלים מחירים שהם לא יכולים לעמוד בהם.

<אמיר שניידר: כי עכשיו הוא אומר שהייתה פה טעות בחישוב, אז מהבחינה הזאת זה לא הגיוני שיקרו טעויות כאלה.

איילת נחמיאס ורבין: טוב, תודה רבה לך.

איילת נחמיאס ורבין: למישהו יש תשובה לשאלה של חברת הכנסת כהן-פארן בנושא הפערים במחיר?

יעל כהן-פארן: לא רק הפערים, המחיר.

יעל כהן-פארן: מה המחיר?

<עופר ברנע: המחיר נקבע לכל אחד בנפרד על פי מתקן ההפקה שיש לו.

<עופר ברנע: זה לא אחראי לתת מספר כזה או אחר - - -

<קריאה: אנחנו הרי לא ניכנס לנתונים טכניים.

יעל כהן-פארן: לא, אבל זה בדיוק חשוב.

<לאה ורון: לכל חקלאי יש מתקן הפקה פרטי?

<עופר ברנע: להרבה מהחקלאים יש מתקן, כן.

<עופר ברנע: משאבה א' או משאבה ב', אם הוא צריך להוליך את המים 10 מטרים או 10 קילומטרים.

<עופר ברנע: זה לא אחראי להגיד פה איזה שהוא מספר.

יעל כהן-פארן: אבל סדר גודל, בין למה.

יעל כהן-פארן: המספרים כאן לא ידועים לנו.

<עופר ברנע: מה שכן אחראי להגיד ואמר זאביק, היטל ההפקה למען הכבול היה מאד נמוך.

<עופר ברנע: הוא עלה באלפי אחוזים שאי אפשר לעמוד בזה.

איילת נחמיאס ורבין: הבנו.

איילת נחמיאס ורבין: עופר, אנחנו מבינים.

איילת נחמיאס ורבין: אני רוצה ל - - -

מיכל רוזין: מתוך רצון להשוות בין הצפון לדרום?

מיכל רוזין: זה היה הרעיון?

יעל כהן-פארן: זה רק היטל הפקה.

איילת נחמיאס ורבין: כן, זה היה המשמעות של תיקון 27.

איילת נחמיאס ורבין: רגע, חברים.

איילת נחמיאס ורבין: בוועדה הזאת, לא, לא, סליחה אדוני, אם רצית לבקש זכות דיבור יכולת לבקש את זכות הדיבור.

איילת נחמיאס ורבין: אי אפשר לדבר בצורה כזאת, כי גם לא מבינים מה אתם אומרים.

איילת נחמיאס ורבין: זאת הבעיה האמיתית, בסדר?

איילת נחמיאס ורבין: חברת הכנסת רוזין, את רוצה לומר משהו לסיכום?

מיכל רוזין: לא.

מיכל רוזין: אני חושבת שיצאנו מצד אחד מבולבלים - - -

איילת נחמיאס ורבין: יותר מבולבלים.

מיכל רוזין: לא, אבל הבנו את הבעיה, הבנו מה נעשה פה בניסיון להשוות ושהמחיר עלה באלפי אחוזים.

מיכל רוזין: הבנו שזו הבעיה.

מיכל רוזין: זאת אומרת זה שאין מים, אנחנו מבינים שאין מים ועדיין צריך הרבה יותר מים ואינשאללה בחורף הגולן הסורי יספק לנו הרבה מאד מים.

מיכל רוזין: אבל בסוף אנחנו מבינים ששורה תחתונה אנחנו - - -

איילת נחמיאס ורבין: הגולן הסורי?

מיכל רוזין: מה שביכולתנו להשפיע, זה עניין המחיר.

מיכל רוזין: ולכן העובדה שאין פה נציג אוצר, היא בעייתית, כי בסופו של דבר זה מול האוצר.

מיכל רוזין: אני שומעת גם את משרד החקלאות.

מיכל רוזין: בעיני זה לא פתרון להגיד להם תבחרו בין ילד א' לילד ב'.

מיכל רוזין: אנחנו צריכים לפנות לאוצר ולראות - - -

איילת נחמיאס ורבין: אז אנחנו - - -

<אסף לוי: צריך לפתח את מקורות המים - - -

איילת נחמיאס ורבין: אז אני רוצה להגיד, תקשיב שנייה, סליחה אדוני, אני מסכמת את הדיון.

איילת נחמיאס ורבין: עם כל הכבוד, אני לא מקבלת מנציגי ממשלה את האמירה צריך לעשות.

איילת נחמיאס ורבין: אתם נבחרתם להוביל את הממשלה, התפקיד שלכם הוא לעשות.

איילת נחמיאס ורבין: לא להודיע לנו, לכנסת שצריך לעשות.

איילת נחמיאס ורבין: מה שצריך לחוקק כדי לקדם את זה, אנחנו נעשה.

איילת נחמיאס ורבין: סליחה, אני מגיעה ממקום שבו הייתי רגילה יותר לעשות.

איילת נחמיאס ורבין: עכשיו עם כל הכבוד אני צריכה את מה שצריך לעשות להטיל על אחרים.

איילת נחמיאס ורבין: אני משתדלת גם לעשות, אבל זה מורכב.

מיכל רוזין: הם רוצים את עזרתך - - -

איילת נחמיאס ורבין: בדיוק, בדיוק.

איילת נחמיאס ורבין: אנחנו נעשה.

איילת נחמיאס ורבין: אני רוצה לסכם את הדיון.

<אסף לוי: אני מבקש את עזרתכם.

מיכל רוזין: - - - ואנחנו נעשה את זה.

איילת נחמיאס ורבין: חברת הכנסת רוזין, אלף אני רוצה לסכם את הדיון, להודות לכל המשתתפים כאן.

איילת נחמיאס ורבין: זה דיון מהיר ולכן באופיו הוא קצר.

איילת נחמיאס ורבין: מה שאני מתכוונת לעשות בעת הזאת זה א', אנחנו לא שמחים שרשות המים לא הביאה את התכניות לפרוש בפנינו, של מה היא מתכוונת לעשות ואז גם היה לך קל להציג, אפילו בשקף אחד, כי איתן לא מרשה יותר מאחד, בשקף אחד להסביר לנו על איזה רגליים אתה נשען סביב הפתרונות שאולי גם הם יתנו מענה לשאלות של אורית – וסליחה שלא אמרתי את שם המשפחה, אני לא רוצה להסתבך.

איילת נחמיאס ורבין: אז מה שאנחנו נעשה, אני אבקש מיושב ראש הוועדה לקיים דיון נוסף בעניין הזה, שבדיון הזה ישתתפו גם נציגי האוצר.

איילת נחמיאס ורבין: כי בסופו של דבר הם חייבים לתת פה מענה, א' לסוגיית הפיצוי, ב' לסוגיות ארוכות הטווח יותר של התכניות.

איילת נחמיאס ורבין: אני חושבת שכן אנחנו צריכים אולי לעשות איזו שהיא פנייה מסודרת למשרד החקלאות בעניין המיידי של החקלאים והטיפול בפיצוי שלהם, כי זה לצערי לא יכול להתעכב לתחילת הכנס הקרוב.

איילת נחמיאס ורבין: ולכן אני רוצה שבעניין הזה נראה אם אנחנו יכולים לדחוק ברשויות ובממשלה, לפעול יותר מהר.

איילת נחמיאס ורבין: צר לי שבמידה מסוימת אני מרגישה שאני מוציאה אתכם לא מלוא הטנא, אלא עם ידיים קצת ריקות, אבל אני מבטיחה לכם שאנחנו לא נעזוב את זה.

איילת נחמיאס ורבין: תודה רבה.